b'\n_START_ARTICLE_\nFerrari F1 643\n_START_PARAGRAPH_\nFerrari F1 643 je Ferrarijev dirkalnik Formule 1, ki je bil v uporabi v drugem delu sezone 1991, ko so z njim dirkali Alain Prost, Jean Alesi in Gianni Morbidelli. Zaradi slabih rezultatov z dirkalnikom Ferrari F1 642, je mo\xc5\xa1tvo predstavilo dirkalnik 643 \xc5\xbee na sedmi dirki sezone za Veliko nagrado Francije. Tudi z novim dirkalnikom mo\xc5\xa1tvu ni uspelo zmagati, je bil pa s \xc5\xa1estimi uvrstitvami na stopni\xc4\x8dke uspe\xc5\xa1nej\xc5\xa1i in mo\xc5\xa1tvo je osvojilo tretje mesto v konstruktorskem prvenstvu.'